Up-840/18
Datum: 2020-11-17T00:00:00.000+01:00
ecli: ECLI:SI:USRS:2020:Up.840.18
vrsta: posamični akt
zadeva: ustavna pritožba
objavljeno: Neobjavljeno | 17.11.2020
dokument: USE1183
akt: Ustavna pritožba zoper sklep Okrožnega državnega tožilstva v Celju št. Kt/7493/2016 z dne 14. 3. 2017

Ustavna pritožba zoper sklep Višjega sodišča v Celju št. III Kp 14682/2017 z dne 27. 3. 2018 v zvezi s sklepom Okrožnega sodišča v Celju št. II Ks 14682/2017 z dne 7. 2. 2018
resitev: zavrženje															nesprejem ustavne pritožbe
odlocitev: sklep
vlagatelj: Igor Jelen, Šmartno pri Litiji
datum_vloge: 2018-05-29T22:00:00.000Z
datum_odlocitve: 2020-11-16T23:00:00.000Z

# Up-840/18-11

17. 11. 2020

## SKLEP

Senat Ustavnega sodišča je v postopku za preizkus ustavne pritožbe, ki jo je vložil Igor Jelen, Šmartno pri Litiji, na seji 17. novembra 2020

#### sklenil:

**Ustavna pritožba zoper sklep Okrožnega državnega tožilstva v Celju št. Kt/7493/2016 z dne 14. 3. 2017 se zavrže.**

**Ustavna pritožba zoper sklep Višjega sodišča v Celju št. III Kp 14682/2017 z dne 27. 3. 2018 v zvezi s sklepom Okrožnega sodišča v Celju št. II Ks 14682/2017 z dne 7. 2. 2018 se ne sprejme.**

---

Senat je ustavno pritožbo zavrgel, ker ne gre za posamičen akt državnega organa, organa lokalne skupnosti ali nosilca javnih pooblastil, s katerim bi bilo odločeno o pritožnikovi pravici, obveznosti ali pravni koristi (1. točka izreka).

Senat ustavne pritožbe ni sprejel v obravnavo, ker niso izpolnjeni pogoji iz drugega odstavka 55.b člena Zakona o Ustavnem sodišču (Uradni list RS, št. 64/07 – uradno prečiščeno besedilo, 109/12 in 23/20 – v nadaljevanju ZUstS) (2. točka izreka).

Senat Ustavnega sodišča je sprejel ta sklep na podlagi prve alineje prvega odstavka 55.b člena in drugega odstavka 55.b člena ZUstS ter prve alineje tretjega odstavka 46. člena Poslovnika Ustavnega sodišča (Uradni list RS, št. 86/07, 54/10, 56/11, 70/17 in 35/20) v sestavi: namestnik predsednika senata DDr. Klemen Jaklič ter člana dr. Marijan Pavčnik in dr. Katja Šugman Stubbs. Sklep je sprejel soglasno.

DDr. Klemen Jaklič

Namestnik predsednika senata